
(1)NAAM,NASAB AUR WILADAT: 


Hazrat Ka Ism Girami Ali Hai , Aur Apki Kunnityat 
Abul Hasan Hai , Apki Wiladat Ba Saadat 
Afghanistan Ke Ek Mardam Khez Khitta Ghazni 
Me Hui . Apke Saal E Wiladat Me Ikhtilaf Paya 
Jaata Hai , Lekin Aksar Musannifin Ne Saal 
Wiladat 400 Hijri Tasleem Kia Hai. Hazrat Data 
Ganj Banksh Alaihir Rehma Ne Apna Naam Khud 
Apni Kitab Kashful Mahjub Me Kuch Is Tarah 
Bayan Farmaya Hai “ Ali Bin Usman Jalabi Ya Ali 
Bin Usman Bin Ali Al Jalabi Al Ghaznavi ”Apke 
Naam Mubarak Me Jalabi Lafz Islie Aata Hai 
Kyunki Ap Jis Mohalle Me Paida Huai Uska Naam 
Jalab Tha , Wahi Ghazni Me Ek Dusra Mohalla 
Hujver Bhi Tha Jisse Apka Lagab Hujveri 
Mashoor Hua. 


Apka Silsila E Nasab Kuch Is Tarah Hai 


Hazrat Ali Hujveri Bin Usman Bin Ali Bin Abdur 
Rehman Bin Shuja Bin Abul Hasan Ali Bin Hasan 
Asgar Bin Zaid Bin Hazrat Imam Hasan Bin Imam 


Ul Aulia Wal Asfia Sayyaduna Ali Ul Murtaza 
Karamallahu Wajhahul Karim Wa Radi Allahu 
Taala Anhu ( Yaani Aap Hashmi Syed Hai Aur 
Hasni Hai). 


(2)KHANDAN E DATA GANJ BAKSH 
ALAIBIR REHM A 


Apki Walida Mohtarama Hussaini Saadat Se Thi 
Aur Badi Aabida Zahida Khatoon Thi. 


Issi Nisbat Se Data Sahab Alaihr Rehma Najeeb Ul 
Tarfen Syed Shumar Hote Hai. Apke Mamu Taj Ul 
Aulia Ke Muazzaz Laqab Se Mashoor Thai, Aj Bhi 
Akabir Aulia Taj Ul Aulia Alaihir Rehma Ke Mazar 
Jo Afghanistan Me Hi Mojud Hai Ki Ziyarat Aur 
Fuyuz O Barkat Hasil Krte Hai . Hazrat Taj Ul 
Aulia Yani Hazrat Data Sahab Alaihir Rehma Ke 
Mamu Ke Mazar Mubarak Ke Sath Hi Hazrat Data 
Sahab Alaihir Rehma Ki Walida Majida Ki Bhi 
Mazar Mubarak Mojud Hai 


(3)SHAUQ E HUSUL E ILM : 


Bachpan Se Hi Data Sahab Alaihir Rehma Ko Ilm 
E Deen Hasil Krne Ka Bahut Shaug Tha Isi Baat 
Ka Tazkira Krte Huai Ap Apni Kitab Kashful 
Mahjub Me Farmate Hai Ki “Fagat Khurasan Me 
300 Mashaikh Ki Khidmat Me Hazri Di Aur Unke 
Ilm O Hikmat Ke Purbahar Gulistano Se Gulchini 
Karke Apna Daman Bharte Rhe. 


Ilm Ki Pyas Apko Bahut Se Mashaikh Tak Lekr 
Gayi Aapne Apne Zamane ke Jaleel O Qadr Ulma 
Ki Khidmat Me Hazri Di Aur Unse Iktisab E Faiz 
Hasil Kia Aapne Sirf Apne Ilage Ke Ulma Se Hi Ni 
Balke Iraq , Shaam , Faras , Madain , Baghdad , 
Kohistan , Azarbaijan , Tabristan , Khurasan Ke 
Mashoor Ulma Wa Fuzla Se Sharf E Talib E Imi 
Hasil Kia. Lambe Lambe Safaro Ki Mushkile 
Bardasht Ki. 


Aaj Hum Apne Aapko Dekhe To Hume Kehna 
Padega Ki Namaz Ki Adaegi Ke Lie Gali Me Mojud 
Masjid Me Hume Jana Gawara Ni Hai Jabke 
Buzurgo Ko Manne Ka Ye Matlab Ni Ki Unke 
Naam Pr Sirf urs Manaye Jaaye Aur Naare Lagakr 


Ghar Ki Taraf Rawana Ho Jaye, Balke Unki 
Zindagio Se Hume Sikhna Chahie , Buzurgane 
Deen Hamare Paishwa Wa Rehnuma Hai Jese 
Unhone Ibadat Aur Ilm Hasil Krne Ke Lie 
Pareshania Nazarandaz Krke Apna Fariza Anjam 
Dia Hum Bhi Unki Is Nek Seerat Ko Apnaye 
Ameen 


Data Sahab Alaihir Rehma Ne Apni Kitab Kashful 
Mahjub Me Apne Do Asataza Ka Zikr Intehai Adab 
O Ehtaram Ke Sath Kia Hai , Ek Ka Ism Girami 
Shaikh Abul Abbas Ahmad Bin Muhammad Al 
Ashqani Rehmatullah Alaih Hai Aur Dusre Ka Ism 
Mubarak Shaikh Abul Qasim Ali Gargaani 
Rehmatullah Alaih Hai . 


(4)BAIT O TAREEQAT 


Ilm Ki Pyas Bujhate Bujhate Jb Apko Ek 
Shaikh Kamil Ki Zarurat Darpaish Hui To Apki 
Nazar Silsila E Junaidia Ke Shaikh Kamil Hazrat 
Shaikh Abul Fazl Bin Hasan Khutli Alaihir Rehma 
Pr Ja Thehri , Ap Inhi Ke Daman Se Wabasta Ho 
Gye Aur Sharf E Bait Hasil Kia , Shaikh Ki Husn E 


Tarbiat Ki Wajah Se Aap Marfat Ke Aftab Ban Kr 
Tulu Huai Aur Dunia Me Apka Saya Chaa Gya. 


Hum Kisi Bhi Buzurg Ki Seerat Pak Ka Mutala 
Krle To Ek Baat Roz E Roshan Ki Tarah Wazeh 
Ho Jaati Hai Ki Wo Nufus E Qudsia Pehle Zahiri 
Uloom Me Maharat O Kamal Hasil Krte Aur Uske 
Baad Tarigat Pr Qadam Rakhte Aur Apne Jazba 
Wa Shaug E Mujahida Me Itna Ghum Ho Jaate Ki 
Maalik E Haqiqi Se Raz O Niyaz Ki Baato Me 
Mashgul Ho Jaate, In Nufus E Qudsia Ka Naam 
Lene Wale Aaj Kal Kuch Naqli Sufi Bhi Paida Ho 
Gye Hai , Jabke Un Buzurgo Se Inka Koi Wasta Ni 
Hai Lehaza Naqli Aur Jahil Sufio Se Hoshiyar 
Raha Jaye Aur Apne Imaan Ki Hifazat Ki Jaaye. 


Silsila E Bait O Tarigat Hazrat Data Ganj Bakhsh 
Alaihir Rehma : Hazrat Shaikh Abul Fazl Bin 
Hasan Khutli Inke Shaikh Ka Ism Girami Shaikh 
Abul Hasan Al Hasri Unke Shaikh Hazrat Abu 
Bagar Shibli Aur Unke Shaikh Hazrat Junaid 
Baghdadi Unke Shaikh Hazrat Sirri Saqti Inke 
Shaikh Hazrat Maroof Karkhi Inke Shaikh Hazrat 
Daood Tai Inke Shaikh Hazrat Habeeb Ajmi Inke 


Shaikh Khwaja Hasan Basri Aur Inke Shaikh 
Ameer Ul Mominin Hazrat Ali Karamallahu 
Wajhahul Karim Aur Hazrat Ali , Huzur # Ki 
Sharf E Sahabiyat Se Faizyab Rahe. 


Shaikh Abul Fazl Khutli Alahir Rehma Ke Alawa 
Ap Hazrat Abu Saeed Abul Khair Rehmatullah 
Alaih Aur Risala E Qusheria Ke Musannif Imam 
Abul Qasim Qusheri Alaihir Rehma Ke Bhi 
Shagird Khaas Rhe. 


(5) FIQH 


Hazrat Data Sahab Alaihir Rehma , Hazrat Imam 
E Azam Abu Hanifa Rehmatullah Alaih Ke 
Mugallid The Aur Unse Bepanah Ageedat Rakhte 
The. Kashful Mahjub Me Jagah Jagah Data Sahab 
Alaihir Rehma Ne Imam E Azam Ka Zikr Khair 
Kia Hai Aur Bahut Se Alqabat Se Bhi Nawaza Hai 
Imamul Imama , Mugtadaye Sunniya , Ashraful 
Fugha Aur Izzul Ulma. 

Ab Is Baat Pr Gaur Kre Ki Ahle Sunnat Ke Haq 
Hone Ki Aur Taqleed Karne Ki Daleel Aaj Se 1000 
Saal Pehle Likhi Jaane Wali Moattabar Kitab 
Kashful Mahjub Me Milti Hai, Kya Koi Gair 


Muqallid Apna Dawa 1000 Saal Pehle Ke Jayyad 
Aalim E Deen Wa Sufiya Se Sabit Kr Skta 
Hai,Hargiz Ni. Islie Ahle Sunnat Ka Maslak Hi 
Haq Wa Jannat Me Le Jane Wala Hai. 


(6) SAFAR E LAHORE: 


Apne Murshid E Girami Ke Wisal Ke Baad Ap 
Lahore Ki Taraf Rawana Huai Apke Sath Apke Do 
Dost Hazrat Shaikh Ahmad Sarkhasi Alaihir 
Rehma Aur Shaikh Abu Saeed Hujveri Alaihir 
Rehma Bhi Rawana Huai, Qillat E Tadad Me Hone 
Ke Bawajood Aapne Kufr O Zulmat Ke Buto Ko 
Toda Aur Hind Me Islam Ka Bol Bala Kia , Jab Ap 
Lahore Tashrif Laye To Us Waqt Lahore Me 
Hukumat Sultan Mehmood Ghaznavi But Shikan 
Ke Bete Sultan Masood Ghaznavi Ki Thi Ye Waqt 
421 Hijri Ka Tha. Taqreeban Kam O Baish 30 Saal 
Apne Lahore Me Sukunat Ikhtiyar Farmai. 


(7) WISAAL : 
Apke Tarikh E Wisal Ke Baare Me Ikhtilaf Paya 
Jata Hai, Lekin Bahut Si Kutub Me 465 Hijri Ka 
Zikr Milta Hai 


(8) KITAB KASHFUL MAHJUB : 

Ap Ek Buland Paaya Aalim , Muhaqqig , 
Muhaddis Ke Sath Sath Ek Noor E Irfan Batin Ke 
Jagmagate Huai Sitare The , Apki Bahut Si 
Tasaneef Rahi Jinme 9 Ka Zikr Milta Hai , Jo Waqt 
Ke Sath Qadar Na Hone Ki Wajah Se Mafqood Ho 
Gyi Lekin Kashful Mahjub Aj Bhi Ulma Wa 
Awaam Dono Ke Lie Aftab E Hidayat Bani Hui 
Hai. 

Maulana Jaami Alaihir Rehma Apni Mashoor 
Aalam Kitab Nufhat Ul Uns Me Farmate Hai “Yani 
Ap Aalim The Aur Ramooz Wa Hagqaig Ke Arif Bhi 
The, Kaseerut Tadad Mashaikh Ki Sohbat Se 
Faizyab Huai Aur Ap Kashful Mahjub Ke 
Musannif Hai Aur Ye Kitab Fan E Tasawwuf Ki 
Moattabar Aur Mashoor Kutub Me Se Ek Hai , 
Aapne Is Kitab Me Beshumar Lataif Wa Haqaiq 
Ko Jama kr Dia Hai”. 


Aise Hi Ek Jagah Farmaya Gya Ki Ye Kitab Pr Kisi 
Ki Majal Ni Ki Aitraz Ke Ske , Ilm E Tasawwuf Me 
Ye Pehli Tasneef Hai Jo Farsi Zaban Me Likhi Gyi 
Hai. 


Hazrat Nizamuddin Mehbub E Elahi Apni Kitab 
Fawaid Ul Fawaid Me Farmate Hai Ki “Jiska Koi 
Murshid Na Ho Usse Is Kitab Ke Mutalle Ki 
Barkat Se Murshid Mil Jaega”. 


Kashful Mahjub Aisi Kitab Hai Jiske Tarjume Kai 
Zaban Me Ho Chuke Hai Yaha Tak Ki Tehgeeg , 
Tashih Aur Tashrih Bhi Mojud Hai. 


(9) LAQAB E GANJ BAKSH KESE MASHOOR 
HUA? 


Aap Apne Zaati Naam Ke Mugable Ganj Bakhsh 
Alahir Rehma Naam Se Zyada Mashoor Huai Aur 
Dunia Me Jaane Jaate Hai Iski Wajah Ye Hai Ki 
Hazrat Sultan E Hind Khwaja E Khwajgan 
Moinuddin Chishti Ajmeri Alahir Rehma Apke 
Mazaar E Pur Anwar Pr Hazir Huai Aur Wahi 40 
Din Tk Masroof Ibadat Wa Riyazat Rahe, Is 40 
Din Ke Darmiyan Me Hazrat Data Sahab Alaihir 
Rehma Ne Apni Rehmato Ki Barish Farmai, 
Lehaza Jab Huzur Gareeb Nawaz Aastana Aalia Se 
Rukhsat Hone Ka Irada Farmaya To Besakhta 


Pukar Uthe Aur Shan E Hazrat Data Sahab Alaihir 
Rehma Me Ashaar Farmaye. 


oo BAKHSH FAIZ E ALAM MAZHAR E 
NOOR E KHUDA 


NAQISA RA PIR E KAAMIL KAMILA RA 
REHNUMA 


Issi Shair Ki Wajah Se Apka Laqab Ganj Bakhsh 
Mashoor Hua . 


Har Zamane Me Aulia E Kamilin Aur Ulma E 
Rabbanin Apke Dar E Aqdas Pr Hazir Hote Rahe 
Hai Aur Aaj Bhi Zayirin Har Waqt Apni Jholia 
Bharte Hai Aur Har Mushil Ko Utha Kr Apke Dar 
Pr Apni Muhabbato Ka Nazrana Paish Krte Hai. 


Apka Urs E Paak 20 Safar UI Muzaffar Ko Puri 
Dunia Me Manaya Jata Hai. 


NOTE: KHANQAH E HAIDERI KE YOUTUBE CHANNEL KO 
BHI SUBSCRIBE KARE.NEECHE DIE GAYE LINK SE AP 
CHANNEL TAK PAHUCH SAKTE HAI. 


https://youtube.com/channel/UCstJsG-XGir8BOLxAIzGxcA 


